કાલબાદેવીની પ્રિન્સેસ સ્ટ્રીટમાં અનેક પરિવારો ફૂટપાથ પર જ રહે છે. તેઓ આ પાણીનો વપરાશ કરે છે. તેમને આ બાબતે પૂછવામાં આવ્યું ત્યારે પહેલાં તો કશું જણાવવાનો ઇનકાર કરી દીધો હતો, પણ પછી કહ્યું હતું કે ‘રસ્તા પર રહીએ છીએ, પણ આખો દિવસ પાણી વાપરવા તો જોઈએ જ. અમારે જો પાણી જોઈતું હોય તો અમારા માટે બેસ્ટ ર્સોસ આ જ છે. નિત્ય કર્મ તો અમે શૌચાલયમાં પતાવી લઈએ છીએ; પણ નહાવા, કપડાં ધોવા અને રાંધવા માટે પાણી જોઈએ એટલે અમારે ખરીદવું પડે છે. એક બાલદીના એ લોકો પાંચ રૂપિયા લે છે. જેટલો પરિવાર મોટો એટલું પાણી વધુ જોઈએ. પાંચ રૂપિયાની એક બાલદી પ્રમાણે જેટલું જોઈએ એટલું પાણી અમને મળી રહે છે. અમે ફેરી કરીને, કચરો વીણીને અમારું ગુજરાન ચલાવી લઈએ છીએ; પણ આ પાણી અમને બહુ મોંઘું પડે છે. શું કરીએ, અમારી પાસે બીજો કોઈ વિકલ્પ પણ નથી.’